RAADETS RESOLUTION af 29. april 1992 om de aktiviteter, som Det Faelles Forskningscenter skal udfoere (92/C 118/03)

RAADET FOR DE EUROPAEISKE FAELLESSKABER -

som henviser til Kommissionens meddelelse, som blev forelagt Raadet den 31. juli 1991,

som henviser til Kommissionens forslag om saerprogrammer for forskning og udvikling, som Det Faelles Forskningscenter (FFC) skal gennemfoere under det tredje rammeprogram for Faellesskabets indsats inden for forskning og teknologisk udvikling (1990 - 1994), jf. afgoerelse 90/221/Euratom, EOEF (1),

som tager foelgende i betragtning:

Raadet fastlagde i sin resolution af 29. juni 1988 (2) omfanget af FFC's aktiviteter og gav et overslag over centrets samlede udgifter i perioden 1988 til 1991;

i ovennaevnte periode er der sket en omfattende udvikling af FFC, herunder forbedring af de videnskabelige og teknologiske resultater, af konkurrenceevnen, af de opgaver, centret udfoerer for tredjemand, og af personaleforvaltningen;

en forudsaetning for at FFC kan bidrage vaesentligt til Faellesskabets politik for forskning og teknologisk udvikling, er, at der sker en tilpasning af dets aktiviteter inden for grundforskning og anvendt forskning -

1. BEKRAEFTER PAA NY FFC's faellesskabskarakter og dets rolle i forbindelse med virkeliggoerelsen af Faellesskabets maal om at styrke det videnskabelige og teknologiske grundlag for europaeisk industri og anspore denne til at oege sin konkurrenceevne i kraft af den hoeje videnskabelige kvalitet af dets arbejde og dets fortsatte bestraebelser paa at fremme effektiviten paa alle niveauer af dets organisation.

2. ER AF DEN OPFATTELSE, at FFC skal yde bidrag til det tredje rammeprograms gennemfoerelse i naert samarbejde med forvaltningskomitéerne for de paagaeldende saerprogrammer, isaer paa de omraader, hvor det kan tilbyde upartiske og uafhaengige ekspertudtalelser til gavn for faellesskabspolitikken, herunder forbrugerbeskyttelsespolitikken, og hvor det har den noedvendige kompetence paa omraader saasom industri- og materialeteknologi, maaling og proevning, miljoe, nuklear sikkerhed, fusion samt menneskelige ressourcer og mobilitet. FFC skal ogsaa udfoere standardforberedende forskning saavel som teknologisk fremtidsforskning og forskning med hensyn til industrielle risici.

3. UNDERSTREGER, at FFC med henblik paa at bidrage til at opfylde maalsaetningen om oekonomisk og social samhoerighed inden for Faellesskabet ogsaa skal udvikle initiativer til at styrke og om noedvendigt oege samarbejdet med forskningscentre og laboratorier i alle medlemsstaterne, saaledes at det kommer til at spille en betydelig rolle i den videnskabelige integration i Europa.

4. ER AF DEN OPFATTELSE, at FFC skal forbedre anvendelsen af det personale og udstyr, der staar til raadighed, paa omraader, hvor det har kompetence og skal udover at gennemfoere saerforskningsprogrammer og forberedende forskning bestraebe sig paa at fortsaette arbejdet med at yde service:

- til de relevante tjenestegrene i Kommissionen i henhold til bestemmelserne i Euratom-Traktaten

- i andre tilfaelde til Kommissionens tjenestegrene paa konkurrencemaessigt grundlag (hvor der tages hoejde for alle reelle omkostninger) og paa grundlag af et reelt kunde/kontrahent forhold, som skal afspejles i disse tjenestegrenes videnskabelige, tekniske og budgetmaessige dispositioner

- paa kontrakt til eksterne tredjemaend, idet der soerges for, at der bevares finansiel autonomi for denne type serviceydelser.

5. ERKENDER, at der er sket fremskridt med hensyn til nedbringelse af antallet af ansatte og foroegelse af de ansattes mobilitet; HENSTILLER til Kommissionen at tage yderligere skridt til nedbringelse af omkostningerne til administration og personale i forhold til driftsomkostningerne; OPFORDRER Kommissionen til at fremsaette konkrete forslag til en mere dynamisk ansaettelsespolitik med henblik paa i den naermeste fremtid at naa det tidligere naevnte maal, om noedvendigt ved at foreslaa et betydningsfuldt program for foertidspensionering.

6. OPFORDRER Kommissionen til at fremskynde den positive udvikling af FFC ved at foreslaa Raadet midler til at skabe en mere uafhaengig struktur, som passer bedre til FFC's opgaver. Disse forslag boer specielt omfatte en finansieringsordning og en personalepolitik, som svarer til en oeget autonomi for FFC som helhed.

7. HENSTILLER, at FFC's maalsaetninger for perioden 1992 til 1994 gennemfoeres under overholdelse af overslaget over de samlede udgifter i bilaget, og at isaer maalene for ordrer om arbejde paa kontraktbasis for tredjemaend gennemfoeres.

8. OPFORDRER Kommissionen til at anfoere alle relevante oplysninger om ovennaevnte kategorier af aktiviteter i den aarlige rapport, som den skal forelaegge Europa-Parlamentet, Raadet og Det OEkonomiske og Sociale Udvalg, for saaledes at goere det muligt at vurdere, i hvilket omfang FFC har naaet sine maal.

(1) EFT nr. L 117 af 8. 5. 1990, s. 28.

(2) EFT nr. C 197 af 27. 7. 1988, s. 4.

BILAG

OVERSLAG OVER FFC's SAMLEDE UDGIFTER (1992-1994) (mio. ECU)

A. Gennemfoerelse af rammeprogrammet i form af saerforskningsprogrammer - EOEF-forskningsprogrammer

- Euratom-forskningsprogrammer

341,55

202,95

A i alt

544,50 (3)

B. Kontraktarbejde - Videnskabelig og teknologisk stoette til Kommissionen

- Arbejde betalt af eksterne private eller offentlige organer

190,0

130,0 (4)

B i alt

320,0

Total

864,5 (5)

(3) Der er forbeholdt 5,5 mio. ECU, som ikke er medregnet i de 544,50 mio. ECU, til den centrale handlingsplan vedroerende videnudbredelse og udnyttelse af resultaterne, som skal finde sted i henhold til artikel 4 i afgoerelse 90/221/Euratom, EOEF.

(4) Inklusive 62 mio. ECU til hoejfluxreaktoren (HFR).

(5) Der vil blive anvendt op til 41 mio. ECU til forberedende forskning.